open-index/open-wikipedia-markdown huggingface dataset:
Serenata (koro)

, 2006]]
Ang **SERENATA** ay isang korong binubuo ng mga Pilipinong bata sa Jeddah, Saudi Arabia. Ginanap ang una nitong konsyerto sa Auditorium ng Ospital ng Saudi-German, na matatagpuan rin sa Jeddah, Saudi Arabia.

## Kasaysayan
Itinatag ang SERENATA noong Agosto, 2005. Ito ay kinilala ng Konsulada ng Pilipinas sa Jeddah noong Setyembre noong taong din iyon. Si Desil Manapat ang naging *chairperson* habang si Sylvia de los Santos, kilalang nagtuturo ng piano sa lugar na iyon at ang naging responsable sa Philippine Children's Choir noong panahon ng sentenaryo ng kalayaan sa Jeddah, ang naging musikal direktor.

### Unang Season
Nagkaroon ng audisyon noong Agosto 12 at 19, 2005. Pumili sila ng 45 bata mula sa iba't ibang mga paaralan sa Jeddah upang sanayin kumanta at sumayaw para sa iba't ibang mga presentasyon. Nagtapos ang unang *season* nang ganapin ang konsyerto noong Marso 3, 2006.

#### Konsyerto
Si Reneegrace Villarosa-Divina ang *choreographer* ng konsyerto. Nakalikom ang konsyerto ng 100, 000 piso para sa mga biktima ng pagguho ng lupa sa Leyte noong 2006. Naging *sponsor* nito ang KAB Holding ng Jeddah.

### Ikalawang Season
Ginanap ang audisyon ng ikalawang *season* sa Pandaigdigang Paaralan ng Sunrise noong Hulyo 13 at 21, 2006. Ilan sa mga naging kasapi ng unang *season* ay napili muling sumali sa ikalawang *season*. Nagkaroon din ng mga bagong opisyal na pinamunuan ni Joey Samonte, bilang *chairperson* matapos umalis ni Manapat noong Marso. Ang ikalawang konsyerto ay naganap sa ballroom ng Al Waha Hotel sa Jeddah noong Marso 16, 2007.

## References

Kaurian:Mga musiko mula sa Pilipinas
Hilagang Kapuluang Mariana

Ang **Komonwelt ng Hilagang Kapuluang Mariana**, na bahagi ng Marianas, ay isang pangkat ng mga pulo sa Karagatang Pasipiko na isang kahatiang pampolitika ng Estados Unidos. Ang kabisera nito ay ang Saipan. Isa itong komonwelt na mayroong unyong pampolitika sa Estados Unidos sa isang istratihikong puwesto sa may kanluran ng Karagatang Pasipiko.

## Heograpiya
Ang Hilagang Kapuluang Mariana, na kasama ang Guam sa timog, ay ang bumubuo sa Kapuluang Mariana. Ang kapuluang pantimog ay batong-apog, na may bai-baitang na anyo ng mga patag at matataas na lupa at panggilid o lumalawit na mga bahura ng mga bulaklak na bato. Ang panghilagang mga pulo ay mabulkan, na mayroong mga bulkang buhay sa Anatahan, Pagano at Agrihan. Ang bulkang nasa Agrihan ang mayroong pinakamataas na timbaw (elebasyon) na mayroong taas na . Ang Bulkan ng Anatahan ay isang maliit na pulong mabulkan na nasa  sa hilaga ng Saipan. Humigit-kumulang itong   ang haba at  ang lapad. Biglang nagsimulang pumutok at magbuga ang Bulkan ng Anatahan magmula sa silangan ng bunganga nito noong 10 Mayo 2003, noong bandang ika-6:00 p.m. (0800 UTC). Magmula noon ay naghalinhinan ang oras na pumuputok nito at ang oras na mahinahon. Noong 6 Abril 2005, tinatayang  ng abo at bato ang naibuga nito, na nagsanhi na maanod ng hangin ang isang malawak na maitim na usok patimog sa ibabaw ng Saipan at Tinian.

## Mga sanggunian 
## Mga kawing panlabas
*
*
*
*

Kategorya:Hilagang Kapuluang Mariana
Kategorya:Kapuluan ng Mikronesya
Kategorya:Teritoryo ng Estados Unidos
Kategorya:Mga dating kolonya ng Espanya
World Wide Web

Ang **World Wide Web** (WWW), na may literal na salin na **pandaigdigang-sapot**, ay isang sistema ng magkakabit ng mga dokumento na makukuha sa Internet. Maaaring makita sa web browser ang mga salita, larawan, at mga tugtog sa tulong ng mga hyperlink. Ito ay ginawa ni Tim Berners-Lee at Robert Cailliau.

## Tingnan din
* Web kulay

*

## Karagdagang Pagbasa 
* https://tl.warbletoncouncil.org/www-1669
* https://www.hawaiipublicschools.org/DOE%20Forms/Student%20Privacy/TRUGTagalog.pdf
* https://www.telstra.com.au/content/dam/tcom/seniors/pdf/new-guides/tagalog/TECHSAVVY_INTROTOINTERNET_TAGLOG.pdf
* https://pages.upd.edu.ph/sites/default/files/dannyarao/files/contend-act-ibon_serve_the_people_2008.pdf
* https://coconet.social/digital-hygiene-safety-security-philippines/ 
* https://www.wordsense.eu/kawingan/
Imus

Ang **Lungsod ng Imus** ay ang opisyal na itinalagang kabiserang lungsod ng lalawigan ng Kabite, sa Pilipinas. Opisyal na ginawang lungsod kasunod ng isang reperendum noong 30 Hunyo 2012. Ayon sa kita ng lokal na pamahalaan ng Imus noong 2010, ang dating bayan ay nauri bilang isang unang klaseng bahaging lungsod ng Kabite. Ayon sa , ito ay may populasyon na  sa may  na kabahayan.

Matatagpuan sa tinatayang  mula sa Kalakhang Maynila, ito ang naging pook ng dalawang pangunahing pagkapanalo ng mga Katipunero noong Himagsikang Pilipino laban sa Espanya. Ang Labanan ng Imus na naganap noong 3 Setyembre 1896, at ang Labanan ng Alapan, noong 28 Mayo 1898, ang araw kung kailan unang ginamit ang watawat ng Pilipinas, na naging dahilan upang itanghal ang Imus bilang "Kabisera ng Watawat ng Pilipinas". Ang dalawang kaganapan ay ipinagdiriwang taon-taon sa lungsod.

Sentro ng relihiyon sa lalawigan ng Kabite ang lungsod sapagkat sa lungsod matatagpuan ang Diyosesis ng Imus, ang Diyosesis na may hawak sa lahat ng mga simbahan sa lalawigan ng Kabite.

## Pinagmulan ng Salitang Imus 
Ang pinagmulan ng pangalan ng Lunsod ng Imus ay may 4 na salin.

Ang unang salin ay nanaggaling ang pangalang "Imus" ay mula sa Tagalog na nakakahulugan sa lupa na napapagitnaan ng dalawang ilog. Pinagbasihan ito sa lumang lokasyon ng simbahan na nasa Toclong kung saan napapagitnaan ng Ilog ng Imus at Ilog Julian.

## Heograpiya
right|280px

### Pisikal na katangian 
May kabuuang sukat na sakop ang Imus na  o , tinatayang nasa 6.8% ng kabuuang lupa ng lalawigan ng Kabite.

### Pagkakahating Pampolitika 
Nahahati sa kasalukuyan ang lungsod ng Imus sa 97 mga barangay. Noong 1998, ang bayan ay binubuo ng 21 mga barangay na lumaon ay hinati at naging kasalukuyang 97.

## Demograpiko
## Mga sanggunian
Kategorya:Mga bayan ng Kabite
Tokyo

Ang ,  opisyal na tinatawag na **Prepektura ng Tokyo** o , ay isa sa 47 prepektura ng Hapon, at nagsisilbi bilang kabisera ng buong bansa. Ito ay matatagpuan sa silangang bahagi ng pangunahing pulo ng Honshū at kasama ang mga kapuluang Izu at Osagawara.  Ang Kalakhang Tokyo ay nabuo noong 1943 mula sa pagsasama ng dating Prepektura ng Tokyo (Tokyo-*fu*) at ng Lungsod ng Tokyo. Pinamamahalaan ng pamahalaan ng Kalakhang Tokyo ang dalawampu't tatlong mga natatanging purok ng Tokyo, ang bawat isa ay pinamamahalaan bilang isang lungsod, na sumasakop sa dating lungsod ng Tokyo at pati ang 39 mga bayan sa kanlurang bahaig ng prepektura at ang dalawang pangkat ng mga pulo.

Ang populasyon ng mga natatanging purok ay nasa higit 8 milyong katao, na may kabuuang populasyon para sa buong prepektura na hihigit sa 13 milyon.  Kasama ang mga lugar na palibot dito, ang Kalakhang Tokyo ay ang pinakamalaking kalakhan sa Hapon, na may higit 30 milyong katao.

## Etimolohiya 
Orihinal na kilala bilang Edo ang Tokyo, na nangangahulugang wawa.  Binago ang pangalang ito bilang Tokyo (*Tōkyō*: *tō* (silangan) + *kyō* (kabisera)) nang ito ay maging kabisera ng imperyo noong 1868, na inayon sa kaugaling Silangang Asyanong pagdadagdag ng salitang kabisera ('京') sa mga kabiserang lungsod. Subalit ang pagbigkas na ito ay hindi na ginagamit ngayon.

## Tala ng mga bayan 
### Lungsod ng Tokyo 
### Rehiyon ng Tama 
**Lungsod**

**Distrito ng Nishitama**

### Mga pulo 
## Mga sanggunian 
Tokyo
Tokyo
Kategorya:Prepekturang Tokyo
Sunami

[thumb|250px|Ang sunami na tumama sa [Malé, Maldives noong Disyembre 26, 2004.]]

Ang **sunami** ( , ) ay mga sunod-sunod na alon na nabubuo kapag ang isang bahagi ng tubig, tulad ng karagatan, ay mabilisang nabago nang isang bugso. Maaring makabuo ng sunami ang mga lindol, malakas na paggalaw ng tubig, sa ibabaw man o sa ilalim, pagputok ng bulkan, at iba pang uri ng pagsabog sa ilalim ng dagat, pagguho ng lupa, malaking pagtama ng kometa, at pagsubok ng mga kasangkapang nukleyar sa karagatan. Maaring hindi mapapansin o laging malala ang dulot ng sunami.

## Tingnan din
* Daluyong

## Mga sanggunian
Kategorya:Mga likas na kaganapan
Kategorya:Sismolohiya
Mga bayan ng Pilipinas

Ang **bayan** (Filipino: munisipalidad) ay isang bahagi ng lokal na pamahalaan ng Pilipinas.

Ang mga lalawigan ay binubuo ng mga lungsod at mga bayan. Ang mga bayan naman ay binubuo ng mga distrito o barrio (baryo).

Ang mga bayan ay may autonomiya sa pambansang pamahalaan ng Republika ng Pilipinas. Ang mga ito ay pinapayagang gumawa ng kanilang sariling mga pang-ekonomiya, industriya at pampolitika na pagpapaunlad ng Pambansang Pamahalaan sa pamamagitan ng pambansang batas na tinatawag na *Local Government Code* (o Lokal na Kodigo ng Pamahalaan) ng 1991. Sa batas na ito, ang mga pamahalaang lokal ay pinapayagang mamahala, gumawa ng mga alituntunin o pang-lokal na mga ordinansa, at ipatupad ito, at pamahalaan ang kanyang lugar ng sakop. Sila ay maaaring pumasok sa mga pribadong transaksiyon at negosyo sa pamamagitan ng paghalal at pagtalaga ng mga opisyal at lokal na bubuwisan. Sila ay inaatasang ipatupad ang mga batas, mapa-lokal man ito o pambansa. Ang Pambansang Pamahalaan ay umaalalay, nagbabantay at nagsisiguro na ang mga lokal na pamahalaan ay hindi lumalabag sa batas pambansa. Ang Pamahalaan Lokal ay mayroon sariling sangay na Ehekutibo at Lehislatibo. Ang Sangay ng Hudikatura ng Republika ng Pilipinas ay hindi sakop ng Lokal na Pamahalaan. Ang Hudikatura nila ay tulad ng nasa Pambansang Pamahalaan.

Ang mga bayan ay pinamumunuan ng Alkalde (minsan tinatawag ding Punongbayan o Mayor sa Ingles) bilang Opisyal ng Ehekutibo. Ang Lehislatura ay binubuo ng Bise-Alkalde at walong konsehal (o minsan ay kagawad). Ang walong konsehal, at ang Pangulo ng Sangguniang Kabataan(SK) at ang Pangulo ng Liga, ay bumubuo sa Sangguniang Bayan. Lahat sila ay mga inihalal na opisyal at nagsisilbi ng 3 taon termino at hindi lalabis sa 3 sunod-sunod na termino. Ang Bise-Alkalde naman ang namumuno sa lehislatura, pero hindi maaaring bumoto maliban na lang kung patas.

## Mapa 
500px

## Pagkakauri ng mga Bayan 
Ang mga bayan ay nahahati sa uri ng kanilang mga kita ayon sa kanilang taunang kita pagkatapos ng mahigit tatlong taon:

**Unang Klase** P35,000,000 o mahigit pa.

**Ika-2 Klase** P27,000,000 o higit pa ngunit hindi bababa sa P35,000,000.

**Ika-3 Klase** P21,000,000 o higit pa ngunit hindi bababa sa P27,000,000.

**Ika-4 Klase** P13,000,000 o higit pa ngunit hindi bababa sa P21,000,000.

**Ika-5 Klase** P7,000,000 o higit pa ngunit hindi bababa sa P13,000,000.

**Ika-6 Klase** mababa sa P7,000,000

## Tignan din 
* Munisipalidad
* Talaan ng mga lungsod at bayan sa Pilipinas

## Mga sanggunian 
Kategorya:Pilipinas
*
Sigaw ng Pugad Lawin

Talaksan:Cry_of_Pugad_Lawin_01.jpg

Ang **Sigaw sa Pugad Lawin** (kilala din sa orihinal na tawag na **Sigaw ng Balintawak**) ay ipinahayag ng Katipunan at naging simula ng Himagsikang Pilipino laban sa Imperyong Kastila upang makamit ang kasarinlan. 

Nang huling bahagi ng Agosto 23 1896, ang mga kasapi ng Katipunan (Katipunero) sa pamumuno ni Andres Bonifacio ay naghimagsik sa isang lugar na tinatawag na Kalookan, na mas malawak sa kasalukuyang nasasakupan ng Lungsod ng Kalookan na maaaring naisanib na ngayon sa kasalukyang Lungsod Quezon.  Mula 1908 hanggang 1963, ang opisyal na paninindigan ay nangyari ang sigaw noong Agosto 26 sa Balintawak. Noong 1963, ipinahayag ng pamahalaan ng Pilipinas na nangyari ang sigaw noong Agosto 23 sa Pugad Lawin, Lungsod Quezon.

## Mga sanggunian
## Mga kawing panlabas
*Cry of Pugad Lawin

Kaurian:Kasaysayan ng Pilipinas
Kategorya:Kasaysayan ng Kalakhang Maynila
Kanlurang Aprika

thumb|Kanlurang Aprika
Ang **Kanlurang Aprika** ay ang kanluran bahagi ng kontinente ng Aprika. Ang mga bansang nakapaloob dito ay:

*  Benin
*  Burkina Faso
*  Côte d'Ivoire
*  Cape Verde
*  The Gambia
*  Ghana
*  Guinea
*  Guinea-Bissau
*  Liberia
*  Mali
*  Mauritania
*  Niger
*  Nigeria
*  Senegal
*  Sierra Leone
*  Togo

## Talababa 
*
Mga Habanes

Ang **mga Jawa** (Inggles: *Javanese people*) ay isang Awstronesyong pangkat etnikong katutubo sa pulong Indonesian ng Jawa. Pangunahin silang matatagpuan sa mga silangang bahagi ng pulo. Sila, na may populasyon na 90 milyon (2004), ang pinakamalaking pangkat etniko sa pulo at sa buong Indonesia. Ginagamit ng mga Jawa ang wikang Jawa sa kanilang pang-araw-araw na pananalita.

Jawa
Kategorya:Mga pangkat etniko sa Timog Silangang Asya
Ottawa

Ang **Lungsod ng Ottawa** (Ingles: *City of Ottawa*; Pranses: ''Ville d'Ottawa'') ay ang kabisera ng Canada at ang ika-apat na pinakamalaking lungsod ng bansa, at ikalawang pinakamalaki sa lalawigan ng Ontario. Ang Ottawa ay mamatagpuan sa tabi ng Ilog ng Ottawa, isa sa daluyang tubig na bumubuo sa pagitan ng Ontario at Quebec.

Ottawa
Kategorya:Mga lungsod ng Canada
Kategorya:Kabisera sa Hilagang Amerika
Ontario

Ang **Ontario** (postal code: ON) ay isang probinsiya sa bansang Canada na nasa silangang bahagi ng bansa, ang pinakamalaki sa bilang ng tao, at pangalawa sa Quebec sa sukat nito. Katabi ito ng probinsiya ng Manitoba sa kanluran. Katabi ito ng Quebec sa silangan.

Ang kabisera ng Ontario ay Toronto, ang pinakamatao sa buong Canada. Ang Ontario ay tinitirahan ng 12,678,000 katao, na 38.9 % ng populasyon ng bansa.

Ang pangalan ng probinsiya ay hango sa Lawa ng Ontario, na sinasabing galing sa *ontarí:io*, isang salitang Huron na ang ibig sabihin ay "*Dakilang Lawa*", o maaari din sa skanadario "magandang katubigan" sa Iroquoian.

## Talababa 
Kategorya:Mga lalawigan ng Canada
Kuala Lumpur

Ang **Kuala Lumpur** (/ˈkwɑːləˈlʊmpʊər/ o /-pər/; bigkas Malaysian: [ˈkwalə ˈlumpʊr]; pinakamalapit na bigkas /kwá•lä lúm•pur/)  ay ang kabisera at pinakamalaking lungsod sa bansang Malaysia. Ang Kuala Lumpur ay isa sa tatlong Teritoryong Pederal ng Malaysia. Ito ay isang *enclave* sa loob ng estado ng Selangor, sa gitnang kanlurang pampang ng Tangwayang Malaysia. Masigasig na itinatawag ang lungsod na **KL** ng mga taga-Malaysia. Ang mga naninirahan sa lungsod ay karaniwang tinatawagang mga *KLites* o *Kuala Lumpurians*. Ang lungsod ay ang lugar kung saan nakapuwesto ang pinakamataas na magkakambal na gusali sa buong mundo, ang makalarawang Toreng Petronas.

Luklukan ng Parlamento ng Malaysia ang Kuala Lumpur, kaya ito ay ang kabiserang pambatasan ng Malaysia. Dati rin nakapuwesto ang  tagapagpaganap at pang-hukumang sangay ng pamahalaang pederal, ngunit higit na inilipat na ito sa Putrajaya. Ilang mga pangkat ng pang-hukumang sangay ay nananatili pa rin sa kabisera.

## Mga punung-lungsod ng Kuala Lumpur 
Nang maging Teritoryong Pederal ang Kuala Lumpur ng Malaysia noong Pebrero 1, 1974, ang lungsod ay pinamunuan ng walong alkalde. Sila ay sina:

# Tan Sri Dato' Lokman Yusof (1972)
# Tan Sri Yaakob Latiff (1973 - 1983)
# Tan Sri Dato' Elyas Omar (1983 - 1992)
# Dato' Dr. Mazlan Ahmad (1992 - 1995)
# Tan Sri Dato’ Kamaruzzaman Shariff (1995 - 2001)
# Datuk Mohmad Shaid Mohd Taufek (2001 - 2004)
# Datuk Ruslin Hasan (2004 - 2006) 
# Datuk Abdul Hakim Borhan (2006 - kasalukuyan)

## Mga sanggunian 
## Kawing panlabas 
* Mapa ng Kuala Lumpur
* 
* 

Kualalumpur
Kuala Lumpur
Manitoba

Ang **Manitoba** (postal code: MB) ay isang probinsiya ng Canada. Katabi nito ang probinsiya ng Saskatchewan sa kanluran. Katabi nito ang probinsiya ng Ontario sa silangan.

Ang kabisera at pinakamalaking lungsod nito ay ang Winnipeg.

## Kasaysayan 
Ang mga tao ay nanirahan na sa Manitoba mga ilang libong taon na ang nakararaan. Naging bahagi ito ng *Northwest Territories* noong 1889. Ang Manitoba ay naging bahagi ng Canada noong 12 Mayo 1870.

## Demograpiya 
**Populasyon ng Manitoba simula 1871**

**Preliminary 2006 census estimate.*

Kategorya:Mga lalawigan ng Canada
Beijing

Ang **Beijing**, ibang romanisadong pangalan bilang **Peking**, ang punong lungsod ng Tsina. Nasa hilagang silangang bahagi ito ng bansa. Ang salitang Beijing ay nangangahulugang "Kabiserang Panghilaga" sa wikang Tsino.

Beijing-Tiananmen-42-Blumen-Tor des himmlischen Friedens-gje.jpg
Beijing-Verbotene Stadt-Goldkanal-10-gje.jpg
Beijing-Lamakloster Yonghe-78-Halle des Dharmarads-Tsongkhapa-gje.jpg
Beijing-Konfuziustempel Kong Miao-48-gje.jpg
Beijing-Dao-Tempel Dongyue-114-gje.jpg
Beijing-Nationalmuseum-52-Ho Tschi Minh und Mao-2012-gje.jpg
Beijing-Hutongquartier-48-Rikscha-2012-gje.jpg
Beijing-62-Peking-Ente-Runder Tisch-2012-gje.jpg

## Mga sanggunian
Kategorya:Mga pamayanan sa Tsina
Kategorya:Kabisera sa Asya
Bihud

[thumb|right|Ang bihud ng isdang salmon mula sa [Hapon (bansa)|Hapon.]]
thumb|right|Sari-saring mga uri ng kabyar.

Ang **bihud** (Ingles: *roe*, *fish eggs*, *hard roe*) ay ang ganap nang hinog na masa ng mga itlog ng mga isda at ng ilang mga hayop-dagat tulad ng mga salungo , hipon, at tipay. Ito rin ang tawag sa obaryo ng isda, alimango, sugpo, o ulang na puno ng itlog.  Bilang pagkaing-dagat, ginagamit itong luto na sa mararaming ulam bilang sangkap. Ginagamit din itong hilaw.  **Kabyar** (Ingles: *caviar*) ang termino para sa bihud na tinimplahan, inasnan, o pinasarap na mga itlog ng isda,

## Mga sanggunian 
Kaurian:Pagkain
Kaurian:Anatomiya ng hayop
Roe

Ang ***roe*** (bigkas: /row/) ay isang salitang Ingles na maaaring tumukoy sa:

*Bihud, hinog na mga masa ng itlog ng isda at ibang inbertabratang pandagat o pantubig.
*Pluwidong seminal o tamod ng lalaking isda.
*Sa mga usa:
:**Capreolus capreolus* (*Roe deer*), isang uri ng usa sa Britanya at Europa.
:**Capreolus pygargus* (*Siberian roe deer*), isa pang uri ng usa.
*Katawagang Ingles para sa babaeng usa o usang babae.
* *Roe v. Wade*, ang kaso sa hukuman na nagsalegal ng aborsyon sa Estados Unidos.

## Mga sanggunian
Lapis

.]]
Ang **lapis** ay isang kagamitang panulat o pangsining na karaniwang gawa sa manipis at matibay na pigmento na nasa loob ng matatag na pambalot. Pinoprotektahan ng pambalot ang pigmento na nasa loob nito mula sa pagkabali at pinipigilan ang pag-iwan ng mga marka sa kamay ng manunulat.

Nakakagawa ng mga marka ang mga lapis sa pamamagitan ng pisikal na pagkudkod, na nag-iiwan ng mga bakas ng matibay na materyal na kumakapit sa pilas ng papel o iba pang kagamitan na maguguhitan. Ito ay naiiba sa mga ballpen, na gumagamit ng likido o gel na tinta na nagmamarka sa papel na may nakikitang mantsa.

Karamihan ng mga lapis ay gawa sa *graphite* na may halong *clay* o luwad na nagsisilbing pandikit ng dalawa. Ito ay nag-iiwan ng gray o itim na mga marka na madaling mabura. Ang mga *graphite* na lapis ay gamit sa pagsulat at pagguhit na nagreresulta sa pangmatagalang mga marka: kahit na madaling maalis ang marka gamit ang pambura, ito ay hindi basta bastang naaalis ng halumigmig o *moisture*, karamihan ng mga kemikal, *ultra violet radiation*, at natural na paglipas ng panahon. Ang ibang mga uri ng lapis ay hindi madalas gamitin, tulad ng *charcoal* o gawa sa uling, na kadalasang ginagamit ng mga artista sa pagguhit. Ang mga lapis na may kulay ay paminsang ginagamit ng mga guro o mga editor para iwasto ang mga naisumite na teksto, ngunit ito ay kadalasang itinuturing na mga kagamitang pangsining, lalo na ang mga lapis na ang loob ay may halong *wax*, ang mga ito ay maaaring kumalat sa papel sa halip na mabura. Ang lapis na gawa sa *grease* (grasa) ay mayroong mas malambot at hawig sa krayola na loob o *core* na nag-iiwan ng mga marka sa mga makikinis na kagamitan tulad ng salamin o porselana.

Kategorya:Panulat
Putrajaya

Ang **Putrajaya** ay isang planadong lungsod at teritoryong federal na gumaganap bilang sentrong pampangasiwaan ng federal na pamahalaan ng Malaysia, na inilipat mula sa Kuala Lumpur. Gayunman, naninilbihan pa rin ang Kuala Lumpur bilang pambansa at pambatasang kabisera.

Ipinangalan ang lungsod kay Punong Ministrong Malaysian na si Tunku Abdul Rahman Putra. Sa Malay, nangangahulugan ang *putra* na “prinsipe” habang ang *jaya* naman “galing”, “husay”, o “tagumpay”. Kamakailan lamang naipatayo ang lungsod at kasalukuyang napapasailalim sa malawakang pagpapaunlad.

Sa kanluran nito ay ang Cyberjaya, isang lungsod-sayber na matatagpuan din sa Multimedia Super Corridor.

Putrajaya
Londres

Ang **Londres**, **Kalakhang Londres** o **London** ay ang *de facto* na kabisera ng Inglatera at ng UK. Nakatayo ito sa Ilog Thames sa timog silangang Gran Britanya, mahigit-kumulang dalawang milenyo nang isang mahalagang paninirahan. Ang London sa kasalukuyan ang isa sa mga pinakamahahalagang sentrong pangkalakalan, finance, at pangkultura, at ang impluwensiya nito sa politika, edukasyon, libangan, midiya, moda, at sining ay lahat nag-aambag sa status nito bilang isa sa mga pangunahing pandaigdigang lungsod. Itinatag ito ng mga Romano, at pinangalan nilang  *Londinium*.[5]Ang sinaunang pusod ng Londres na Lungsod ng Londres ay nananatili pa rin sa 1.12-milyang-parisukat (2.9 km2) na hangganang medyebal nito at noong 2011 nagkaroon ito ng pamahayang populasyo na 7,375, dahilan para maging pinakamaliit na lungsod sa Inglatera. 

## Bilang kabisera 
'Di tulad ng ibang mga kabisera, ang status ng London bilang kapital ng Reino Unido ay hindi magpakailanmang iginawad o pinagtibay nang opisyal—pabatas man o sa anyong nakasulat. Ang katayuan nito bilang kabisera ay naitatag lámang sa pamamagitan ng kumbensiyon o kinagawian, ginagawa ang katayuan nito bilang *de facto* na kapital bahagi ng di-sulat na saligang batas ng UK.

## Tingnan din 
* Lungsod ng London
* Romanong London
* Pamantasan ng London
* King's College London

## Mga sanggunian 
Kategorya:Kabisera sa Europa
Kategorya:United Kingdom
Kategorya:London
Korido

Ang **korido** ay isang popular na pasalaysay na awit at panulaan na isang uri ng *ballad*. Isang uri din ito sa panitikang Pilipino,na nakuha ang impluwensiya mula sa Espanyol. Ito ay may sukat na walong pantig bawat taludtod at may apat na taludtod sa isang taludturan. Ang korido ay binibigkas sa pamamagitan ng pakantang pagpapahayag ng mga tula. Ito ay binibigkas sa kumpas na martsa *allegro*. May kabilisan ang uri ng panitikan na ito. Meron rin itong 8 na pantig sa isang taludtud, at apat na taludtud sa isang taludturan 

## Mga halimbawa 
* *Ibong Adarna* 
* *Prinsipe Orentis* ni José de la Cruz
* *Rodrigo de Villa* ni José de la Cruz
* *Doña Ines* ni Ananias Zorilla

## Mga sanggunian 
* 
* 
* 
* 

Kategorya:Mga estilo ng musika
Kategorya:Korido
Kategorya:Panitikan
Pondong tulungan

Ang **pondong tulungan** (Ingles: *mutual fund*) ay tumutukoy sa isang uri ng kolektibong pamumuhunan na ipinapagsama ang salapi ng iba’t ibang mga mamumuhunan at nilalagay ang kanilang puhanang salapi sa mga *stock*, *bond*, pangmadaliang instrumentong pampamilihang pansalapi, at/o iba pang mga seguridad. Sa isang pondong tulungan, kinakalakal ng tagapamahala ng pondo ang mga batayang seguridad ng pondo, pinapangasiwa niya ang mga kita o lugi ng kapital, at kinokolekta niya ang tubo. Pinapasa naman pagkatapos ang kita sa mga indibiduwal na namumuhunan. Ang halaga ng isang *share* ng pondong tulungan, kilala bilang ang *net asset value* sa bawat isang *share* (NAV), ay tinatantya batay sa kabuuang halaga ng pondo na hinati-hati sa bilang ng mga *share* na kasalukuyang iniisyu at nananatili. Kung ang NAVPS ay tuluyang lumago o may *appreciation* o nagkahalaga, maaaring ibenta ang mga *share* upang maging ganap ang kita o *realized profit*. Sa kabilang banda, kapag bumaba ang NAVPS o may *depreciation* o pagmumura, maaaring malugi sakaling subuking tubusin ang kapital.

## Mga sanggunian
Taipei

Ang **Lungsod ng Taipei** () ay ang kabiserang probisyonal ng Republika ng Tsina. Ito ang sentro ng politika, komersiyo, mass media, edukasyon at kulturang pop ng Taiwan.

## Pagkakahating Administratibo 
Ang Lungsod ng Taipei ay namamahala sa labindalawang distrito(區):

## Heograpiya 
Ang Lungsod ng Taipei ay matatagpuan sa hilagang Taiwan at kahati ng hangganan nito ang Ilog Xindian sa timog, at ng Ilog Tamsui sa kanluran.

Dahil ang lugar nito ay nasa talampas, ang lungsod ay kadalasang nakakaranas ng mataas na temperatura at alinsangan tuwing buwan ng tag-init, isang problema na pinalala pa ng makapal na bilang ng tao at paggamit ng **air-con**. Ang klima ay **subtropikal**.

## Pamahalaan 
## Sanggunian
## Mga kawing panlabas 
* 
* Opisyal na website  

Taipei
Kategorya:Mga lungsod sa Taiwan
Kategorya:Taipei
London

Maaaring tumukoy ang **Londres**:
* Kalakhang Londres, ang kabisera ng Nagkakaisang Kaharian
* Lungsod ng Londres, ang makasaysayang kaibuturan at ang kasalukuyang sentrong pangkalakalan ng Londres.
Riyadh

Ang **Riyadh** (Arabic: الرياض‎ ar-Riyāḍ) ay ang kabisera at pinakamalaking lungsod sa Kaharian ng Arabyang Saudi, at nasa lalawigan ito ng Ar Riyad sa rehiyon ng Najd. Ito ay nasa gitnang bahagi ng peninsulang Arabia sa isang malaking talampas at tirahan ng hihigit sa 4,260,000 na tao. Ang pangalang Riyadh ay galing sa salitang Arabe na ang kahulugan ay lugar ng mga hardin at puno ("rawdah"). 

Ang lungsod ay nahahati sa 17 sangay na munisipalidad na nasa ilalim ng pamamahala ng Munisipalidad ng Riyadh at ng *Riyadh Development Authority*, na pinamumunuan Gubernador ng Lalawigan ng Riyad na si Prinsipe Salman Bin Abdul Aziz.

## Populasyon 
Estima

Sa pagitan ng 174 at 1992 ang populasyon ng lungsod ay tumaas sa 8.2% bawat taon.

## Mga sanggunian 
Riyadh
Riyadh
Theodore Roosevelt

Si **Theodore Roosevelt, Jr.** (Oktubre 27, 1858 - Enero 6, 1919), na mayroong palayaw na "**T.R.** at "**Teddy**", ay ang ika-26 na Pangulo ng Estados Unidos. Siya ay ipinanganak sa New York. Kasapi siya sa Partidong Republikano ng Estados Unidos. Naging pangulo siya ng Estados Unidos noong 1901 pagkaraang mamamatay ni Pangulong William McKinley dahil sa asasinasyon. Inorganisa ni Roosevelt ang unang boluntaryong rehimenteng kabalriya na nakikilala bilang *Rough Riders*, na nakipaglaban sa Cuba noong panahon ng Digmaang Kastila-Amerikano. Bilang pangulo, nakuha niya ang Sona ng Kanal ng Panama, at ipinahayag niya ang Korolaryong Roosevelt, na nakagawa sa Estados Unidos bilang tagapagtanggol ng Kanlurang Hemispero.

## Mga sanggunian 
Kategorya:Mga pangulo ng Estados Unidos
Kategorya:Mga pangalawang pangulo ng Estados Unidos
Kategorya:Mga laureado ng Gantimpalang Nobel
Alaska

Ang **Alaska** ay isang estado ng Estados Unidos ng Amerika. Ang Alaska ay nasa dulong bahagi ng hilagang kanluran bahagi ng Hilagang Amerika. Ito ang pinakahilagang estado ng Estados Unidos. Ito ang pinakamalaking estado ng Estados Unidos sa batayan ng sukat. Ito rin ay isa sa pinakamayamang estado.

Ito ay binili mula sa Russia noong Abril 16, 1867, ang Alaska ay ang ika-49 na estado ng Amerika noong Enero 3, 1959. Ang pangalang "Alaska" ay hinango sa salitang Aleut Alaskax, o binabaybay ding *Alyeska*, na nangangahulugang "Ang Lupang iyan ay hindi pulo".

## Heograpiya 
Ang Alaska ay isa sa dalawang estado ng Estados Unidos na hindi kahangganan ng isa pang estado nito, ang isa naman ay ang Hawaii. Ito ay naghahanggan sa Yukon at British Columbia, ng bansang Canada sa silangan, ang Golpo ng Alaska at ng Karagatang Pasipiko sa timog, at ng Dagat Chukchi at  Asya o bansang Russia sa kanluran.

## Sanggunian 
Kategorya:Mga estado ng Estados Unidos
*
Aeta

Ang mga **Aeta**, **Agta**, **Ayta**, o **Ati** ay maaaring tumukoy sa mga:

*Mga Taong Aeta ng Luzon, Pilipinas
*Mga Taong Dumagat
*Mga Taong Ati ng Panay sa Kabisayaan, Pilipinas
*Mga wikang Aeta o mga wikang Agta
:*Wikang Agta (Villa Viciosa)
:*Wikang Agta (Camarines Norte)
:*Wikang Ayta (Tayabas)
Mga Gobernador-Heneral ng Pilipinas

Ang mga **Gobernardor-Heneral ng Pilipinas** (Kastila: *Gobernador-General de las Filipinas*) ay ang titulakop ng mga Kastila, Ingles, Amerikano at ng mga Hapon.

## Kolonya ng Espanya
Ang **royal na gobernador-heneral ng Pilipinas** ang namuno sa kolonyang kilala ngayon bilang Republika ng Pilipinas. Ang titulong ito ay tinawag ring Kapitan-Heneral ng Pilipinas at hinawakan rin ang posisyon ng kapitan-heneral, isang ranggong militar na binigay ng Kongreso ng Espanya (*Spanish Cortes*). Ang mga nahirang sa posisyong ito ang namuno sa Pilipinas at sa buong *Spanish East Indies* mula noong 1565 hanggang 1822, sa ngalan ng Bireynato ng Bagong Espanya, at mula noong 1822 hanggang 1898, na direktang pinamahalaan ng monarkiya ng Espanya.

## Kolonya ng Estados Unidos
Kategorya:Kasaysayan ng Pilipinas (1898–1946)
*
*
Manok (paglilinaw)

Ang salitang **manok** ay maaaring tumukoy sa mga sumusunod:

*Manok, isang uri ng ibon
*Manok (komedyante), isang artistang Pilipino
Gregorio del Pilar

Si **Gregorio Hilario Del Pilar y Sempio** ay isa sa pinakabatang heneral na lumaban sa Digmaang Pilipino-Amerikano. Siya ay isinilang sa Bulacan, Bulakan noong Nobyembre 14, 1875 kina Fernando del Pilar at Felipa Sempio.

Si Del Pilar ay unang nag-aral kay Maestro de la San Jose at pagkatapos ay nagpatuloy sa paaralan ng mananagalog na si Pedro Serrano Laktaw. Nag-aral siya sa Ateneo Municipal de Manila noong 1880 at tumira sa bahay ng kanyang tiyo na si Deodato Arellano kung saan sinasabing itinatag ang Katipunan. Sa murang isipan ni del Pilar natimo ang mapanganib na mensahero ng mga propagandista. Noong Marso 1896, nagtapos siya sa Ateneo sa kursong *Bachiller en Artes*, binalak niyang magturo subalit sumiklab ang apoy.

Sa murang gulang sumapi siya sa Katipunan. Naging pinuno ng mga katipunero at sumanib siya sa tropa ni Col. Vicente Enriquez kung saan napalaban siya at bunga ng maigting na pagtatanggol siya ay nahirang bilang tinyente sa gulang na 19. Ginawa siyang heneral ng isang brigada sa gulang na 22. Ang pagsalakay niya sa Paombong, Bulakan at Quingua (ngayon ay Plaridel, Bulacan)  ang nagpatanyag sa kanya. Napahanga niya si Emilio Aguinaldo at itinaas siya bilang tinyente kung saan pinalaya niya ang lalawigang ito. Nang mamatay si Hen. Antonio Luna si Del Pilar ang humalili sa maliit na hukbo ni Aguinaldo. Nang tinugis sila ng mga Amerikano sa Pasong Tirad noong Disyembre 2, 1899, nagpaiwan siya upang abangan ang mga kaaway habang tumatakas si Aguinaldo.

## Maaring bisitahin
* Mga Dakilang Pilipino, ni Jose N. Sevilla sa ''Project Gutenberg'

Kaurian:Katipunan 
Kaurian:Mga Tagalog
Kategorya:Himagsikang Pilipino
Kategorya:Ipinanganak noong 1875
Kategorya:Namatay noong 1899
Mali

Ang **mali** ay maaaring tumukoy sa mga sumusunod:

* kamalian, hindi tama.
* kasinungalingan, hindi totoo
* Mali (bansa), isang bansa sa Aprika.
* Imperyo ng Mali, isang malakas na Aprikanong bansa noong Gitnang Panahon
* Nagmalitong Yawa, ang diwata sa epikong *Hinilawod* na tinatawag din na Mali
Pulo ng Man

Ang **Pulo ng Man** (Manes: *Ellan Vannin*) o **Mann** (Manes: *Mannin*), ay isang pulo na nasa Dagat Irlandes na nasa gitnang heograpikal na bahagi ng Kapuluang Britaniko. Isa itong dependensiya ng Korona bagamat hindi bahagi ng Kahariang Nagkakaisa.

## Mga alamat at  mitolohiya 
Sinasabing tirahan daw ang pulo ng mga diwata (*fairies*, na kilala sa mga pangalang *"the quaer fellas"* o *"themselves"*). Isa sa mga tanyag na alamat ng pulo ang *Fairy Bridge* kung saan maaring makakuha ng malas ang dumaraan kung di niya babatiin ng magandang umaga o magandang hapon ang mga diwata.

## Mga tanyag na taong nanirahan dito 
### Mga ipinanganak dito 
* Lahat ng mga Bee Gees ay Ipinanganak sa pulo. Bumalik ng panandalian si Maurice Gibb noong 1970s, pati rin si Barry Gibb noong isinulat niya ang musika niya para sa pelikulang *Saturday Night Fever*. Bumili si Robin Gibb at ang kanyang asawa ng lupa sa kanlurang bahagi ng pulo noong January 2007.
* Ang manunula, iskolar, at teolohikong si T.E. Brown ay ipinanganak. Tumira siya sa pulo buong buhay niya maliban lang sa pag-aaral niya sa Uibersidad ng Oxford at ang tatlumpung-taon niyang pagiging guro sa Inglatera.

## Mga sanggunian
Kategorya:Mga pulo
Man
William Howard Taft

Si **William Howard Taft** (15 Setyembre 1857&nbsp;– 8 Marso 1930) ay isang Amerikanong politiko, ang ika-27 Pangulo ng Estados Unidos, ang ika-10 Punong Mahistrado ng Estados Unidos, at isang pinuno ng konserbatibong bahagi ng Partidong Republikano noong umpisa ng ika-20 dantaon.

Si Taft ay nanungkulan bilang Solisitor Heneral ng Estados Unidos, isang hukom na pederal, Gobernador-Heneral ng Pilipinas, at Kalihim ng Digmaan, bago nahalal bilang Pangulo ng Pambansang Kumbensiyon ng mga Republikano noong 1908 sa tulong ng kanyang malapit na kaibigan na si Theodore Roosevelt.

Napagalit niya ang mga taong progresibo sa pamamagitan ng maingat na pagkilos patungo sa mga reporma at sa pamamagitan ng pagsuporta sa Payne-Aldrich Tariff, na hindi nakapagpababa ng husto sa mga taripa (mga singil). Nawala niya ang suporta ni Theodore Roosevelt at natalo siya nang tumakbo para sa ikalawang termino bilang Pangulo ng Estados Unidos.

## Mga sanggunian
Kategorya:Mga pangulo ng Estados Unidos
Kategorya:Mga Amerikanong Gobernador-Heneral ng Pilipinas
Kategorya:Ipinanganak noong 1857
Kategorya:Namatay noong 1930
Vinta

[thumb|Ang [Vinta ng mga Badjao sa Sabah, Malaysia]].
Ang **vinta** na kilala rin sa mga tawag na **lepa-lepa** at **sakayan** ay isang tradisyunal na bangkang matatagpuan sa pulo ng Mindanao. Karaniwan itong ginagawa ng mga Bajau at ng mga Moro tulad ng mga Tausug. Makukulay ang mga banderitas nito na sumisimbolo sa makulay at mayamang kultura at kasaysayan ng mga naninirahan sa Kapuluan ng Sulu. Hanggang sa kasalukuyan, ginagamit pa rin ang mga bangka para sa transportasyon ng mga tao at iba't ibang kagamitan. Kilala ang Zamboanga dahil sa mga ito.

## Iba pang gamit
Tinatawag ding *Vinta* ang isang sayaw ng mga Moro. Gamit nito, inaalala ang paglalakbay ng mga sinaunang Pilipino papunta sa kapuluan. Sinasayaw ito gamit ng maraming poste kung saan ang mga mananayaw ay bumabalanse sa mga ito na tila ginagaya ang paggalaw ng bangkang vinta. .....

## Mga kawing na panlabas
*Mga Vinta ng Zamboanga .
*VINTA 
*Kultura ng Mindanao 
**THE VOYAGE FOR LOVE AND PEACE (A Muslim Suite)* 

Kategorya:Kultura ng Pilipinas
Kategorya:Bangka
Ankara

Ang **Ankara**  (; ), kilala sa kasaysayan bilang **Ancyra** at **Angora**, ay ang kabisera ng Turkiya at ang ikalawang pinakamalaking lungsod pagkatapos ng Istanbul. Ang lungsod ay may 4,319,167 na populasyon (2005). Ang mga Heteo ang nagbigay ng pangalang **Ankuwash** dito. Ang mga taga-Galata at mga Romano ang tumawag dito na *Ancyra*. Ito rin ang nagsisilbing kabisera ng lalawigan ng Ankara.

Ito ay nasa gitnang bahagi ng Anatolia, at isang mahalagang lungsod ng komersyo ay industriya. Ito rin ang sentro ng pamahalaan ng Turkiya, at tahanan ng embahada ng mga bansa.
## Mga sanggunian
Kategorya:Kabisera sa Asya
Kategorya:Mga pamayanan sa Turkey
Komonwelt ng Pilipinas

Ang **Malasariling Pamahalaan ng Pilipinas** o **Komonwelt ng Pilipinas ** (Ingles: *Commonwealth of the Philippines*; Kastila: *Commonwealth de Filipinas*) ay ang tawag pampulitika sa Pilipinas noong 1936 hanggang 1946 kung kailan naging komonwelt ng Estados Unidos ang bansa. Bago noong 1936, isang pook-insular na di-komonwelt ang Pilipinas, at bago pa doon, teritoryo lamang ito ng Estados Unidos.

Ibinatay sa Batas Tydings-McDuffie ang pagbuo sa Komonwelt. Ayon sa batas, magiging panahong pantrasisyunal ang Komonwelt bilang paghahanda sa ganap na kalayaan at soberanya na ipinangako sa *Philippine Autonomy Act* o Batas Jones.

Si Manuel L. Quezon ang unang pangulo ng komonwelt. Si Sergio Osmeña ang ikalawang pangulo ng komonwelt. Si Manuel L. Quezon ang naging huling pangulo nito. Tuluyan nang ibinuwag ang Komonwelt noong 1946 at naging republika ang Pilipinas.

## Mga sanggunian

*
*
*
*
*
*
*
*
*
*
*
*

## Mga kawing panlabas
* The Present Government of the Philippines  Book written by Maximo Kalaw detailing the functions of the different branches of the Philippine Commonwealth
*Parallel and Divergent Aspects of British Rule in the Raj, French Rule in Indochina, Dutch Rule in the Netherlands East Indies (Indonesia), and American Rule in the Philippines
* Philippines: Polity Style: 1897-2009 

Kategorya:Mga dating bansa sa kasaysayan ng Pilipinas
Kategorya:Kasaysayan ng Pilipinas (1898–1946)
Jacques Chirac

Si **Jacques René Chirac** (ipinanganak 29 Nobyembre 1932 sa Paris) ay nanungkulang Pangulo ng Pransiya simula ng ang mga tao ay unang bumuto noong 1995. Siya ay nanalong mula sa pangalawang pagtakbo niya noong 2002. Ang kanyang kasalukuyang termino ay matatapos sa 17 Mayo 2007. Bilang Pangulo, siya rin ang ex officio Co-Prince ng Andorra at Grand Master ng Pranses na Légion d'honneur. Pagkatapos matapos ang pag-aaral sa Institut d'Etudes Politiques de Paris at sa École Nationale d'Administration, nagsimula ang karera ni Jacques Chirac bilang isang mataas na tagapagsilbing sibil, bago pumasok sa politika. Humawak na rin siya ng mga matatas na posisyon, tula dng Ministro ng Agrikultura, Punong ministro, at Alkalde ng Paris, bago naging Pangulo ng Pransiya.

Siya ay nanindigan sa mababang buwis, at pag-aalis ng kotrol sa halaga ng bilihin, matibay na parusa sa mga krimen at terorismo; ang pagpapasa-pribado ng mga negosyo.

SIya ngayong ang kasalukuyang pinakamatanda kasapi ng G8, kaya siya ang pinakamahabang pinunong naglilingkod sa mga bansang kasapi ng G8 simula ng nagbitiw si Punong Ministro Jean Chrétien noong 2003.

## Mga sanggunian
Kategorya:Mga politiko ng Pransiya
Lucia ng Siracusa

: *Tungkol sa isang santong Katoliko ang artikulong ito. Para sa ibang gamit, tingnan ang Santa Lucia (paglilinaw).*

Si **Santa Lucia** o **Santa Lucia ng Siracusa** (*Syracuse*), kilala rin bilang ***Santa Lukia*** (tradisyonal na mga petsa: 283–304) ay isang mayaman at batang Kristiyanong martir na itinuturing na santo ng mga Katoliko at Kristiyanong Ortodokso.  Ipinagdirwang ang kapistahan niya sa Kanluran at sa ibang mga bansang may mga Katoliko tuwing Disyembre 13, sa pamamagitan ng hindi nababagong Kalendaryong Hulyano, ang pinakamahabang gabi ng taon; siya ang pinakasi ng mga taong bulag o malabo ang paningin.  Isa si Lucia sa mga kakaunting mga santong ipinagdiriwang ng mga Luteranong Swedes, Finland-Swedes, Danes, at Noruwego, sa mga selebrasyon o Araw ni Santa Lucia na nagpapanatili pa rin ng maraming katutubong pre-Kristiyano at pang-panahon ng Tag-lamig na kapistahan ng liwanag ng mga paganong Aleman.  Isa siya sa pitong mga kababaihan, maliban sa Mahal na Birheng Maria, inaalala sa pangalan sa Romanong Kanon.  Isa siya sa mga pintakasing santo ng Kapaskuhan.

## Talambuhay 
Ipinanganak si Santa Lucia sa Syracuse, Italya noong 283.  Ayon sa nakaugalian, ipinahayag niya ang kaniyang paniniwala at pananampalataya sa Kristiyanismo sa pamamagitan ng pagpamamahagi ng kaniyang kayamanan sa mga mahihirap noong kapanahunan ng mga pag-uusig na Diyoklesyano.  Itinakwil siya ng kaniyang kasintahan at namatay siya sa pamamagitan ng espada.

## Sanggunian 
## Mga panlabas na kawing 
* Jacobus de Voragine, *Legenda Aurea*:  St. Lucy (Ingles)
* "Cara Santa Lucia..."  
* "St. Lucy", *Catholic Encyclopedia*, NewAdvent.org

Kategorya:Mga santo
Kategorya:Mga Italyano
Bangkok

[thumb|The [Wat Phra Kaew temple complex]]

Ang **Bangkok**, opisyal na kilala bilang **Krung Thep** sa Thai **กรุงเทพฯ**, ay ang kabisera at pinakamalaking lungsod Thailand, na may opisyal na populasyon na 6,355,144. Ang Bangkok ay nasa , sa silangan ng dalampasigan ng on Ilog Chao Phraya, malapit sa Golpo ng Thailand.

## Pangálan
Isa sa pinakamahabáng pangálang pampoók sa mundó ang buó at seremonyál na ngalan ng Bangkók. Iginawad ito ni Harìng Buddha Yodfa Chulaloke, at pinátnugot ni Harìng Mongkut:

*Krung Thep Mahanakhon Amon Rattanakosin Mahinthara Yuthaya Mahadilok Phop Noppharat Ratchathani Burirom Udomratchaniwet Mahasathan Amon Phiman Awatan Sathit Sakkathattiya Witsanukam Prasit* (Thai: กรุงเทพมหานคร อมรรัตนโกสินทร์ มหินทรายุทธยา มหาดิลกภพ นพรัตนราชธานีบุรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยะวิษณุกรรมประสิทธิ์).

Ito ay may kahulugán sa Wikáng Filipino ng:

"Lungsód ng mga Anghél, Ang Dakilàng Lungsód, Ang Waláng-hangganang Lungsód na Hiyás, Ang 'Di-matuhog na Lungsód ng Diyós Índra, Ang Bunyíng Kabisera ng Daigdíg na Biniyayáan ng Siyám na Hiyás na Mahál, Ang Masayáng Lungsód, Nanánaganà sa isáng Malakíng Makaharìng Palasyóng katulad ng Tahanang Makalangit na kung saán Nagahaharì ang Diyós na Naglamán-ulì, isáng Lungsód na Ibinigáy ni Índra at Itinindíg ni Vishnukarma".

Hangó ito mulà sa mga sinaúnang wikáng Indian na Pāli at Sanskrito, at ang natatanging katutubóng salitáng Thai lamang ay ang panimuláng *Krung* o "kabisera". Kung isasa-alpabetong Latín ang pangálan ayón sa mga wikáng itó: *Krung-dēvamahānagara amararatanakosindra mahindrāyudhyā mahātilakabhava navaratanarājadhānī purīramya uttamarājanivēsana mahāsthāna amaravimāna avatārasthitya shakrasdattiya vishnukarmaprasiddhi*.

## Galerya 

Bangkok skyline at sunset, Bangkok, Thailand.jpg
Modern art in central Bangkok, Rama I Road, Bangkok, Thailand.jpg
Overlooking Bangkok from Siam BTS Skytrain station, Bangkok, Thailand.jpg
Sunset at National Stadium BTS Skytrain station, Bangkok, Thailand.jpg
Chao Phraya River, Bangkok, Thailand.jpg
Bangkok skyline at sunset from Siam BTS Skytrain station, Bangkok, Thailand.jpg
Early morning in National Stadium BTS sky train station, Bangkok, Thailand.jpg
Traffic in central Bangkok, Traffic police, Thailand.jpg
Wat Saket, Circumambulation, Bangkok, Thailand.jpg
曼谷大皇宫.JPG|
Wat Phra Kaew by Ninara TSP edit crop.jpg|
玉佛寺卧佛.JPG|
Wat arun bangkok.jpg|
Ananta Samakhom Martinp1.jpg|
Bangkok Victory Monument.jpg|
2016 Bangkok, Dystrykt Phra Nakhon, Pomnik Demokracji (03).jpg|
Lumpinee Boxing Stadium.jpg|
Soi Cowboy (15351434931).jpg|

## Sanggunian 
## Mga kawing panlabas
*
*
*
*
*Bangkok Metropolitan Administration official website Opisyal na website
*bangkoktourist.com – Official travel guide by the BMA Culture, Sports and Tourism Department

Kategorya:Kabisera sa Asya
Kategorya:Mga lungsod sa Thailand
Kategorya:Mga lalawigan ng Thailand
Henry Ford

Si **Henry Ford** (30 Hulyo 1863 - 7 Abril 1947) ay isang Amerikanong imbentor. Siya ang "Ama ng Modernong Assembly Lines", na ginagamit sa pangmaramihang produksiyon. Itinayo rin niya ang kompanyang Ford Motor. Ang pagpapakilala niya sa Model T na sasakyan ang nagpabago sa industriya ng transportasyon ng mga Amerikano. Pinarangalan siya ng 161 U.S. patents. Bilang mag-isang may-ari ng Kompanya ng Ford, siya'y naging pinakamayamang at pinakakilalang tao sa buong mundo. Siya ang nasa likod ng **"Fordism"**, ang pangmaramihang produksiyon ng malalaking bilang ng hindi mamahaling sasakyan sa pamamagitan ng assembly line, na sinabayan pa ng mataas na pasahod para sa kanyang mga manggagawa - ang mas kilalang US$ 5.00 bawat araw na bayad ay sinimulan niyang gawin noong 1914. Ang kanyang maigting na pagkilos na pababain ang halaga ng ay nagresulta ng maraming teknikal at pangnegosyong pagbabago, kasama na ng sistemang pagpaprangkisa na magdadala sa mga lungsod sa Timog Amerika, at sa mga pangunahing lungsod sa anim na kontinente. Iniwan ni Ford ang lahat ng kanyang kayamanan sa Pundasyon ng Ford, ngunit inayos ito upang ang pamilya niya ang mamamahala ng kompanya.

Kategorya:Mga Amerikano
Helsinki

Ang **Helsinki** (Suweko: *Helsingfors*; Lapon: *Helsset*) ay ang kabisera at pinakamalaking lungsod sa Pinlandiya. Ito ay nasa rehiyon ng Uusimaa, matatagpuan sa timog Pinlandiya, sa baybayin ng Golpo ng Pinlandiya, na isang bisig ng Dagat Baltiko. Ang populasyon ng lungsod ng Helsinki ay 588,941 (base sa Enero 2011), at dahil dito ay siyang pinakamataong bayan sa Pinlandiya. Ang Helsinki ay matatagpuan sa kulang-kulang na 400&nbsp;km (250&nbsp;mi) silangan ng Estocolmo, Swesya, 300&nbsp;km (190&nbsp;mi) kanluran ng San Petersburgo, Rusya at 80&nbsp;km (50&nbsp;mi) hilaga ng Tallinn, Estonya. Ang Helsinki ay may malalapit na kaugnayang pangkasaysayan sa tatlong lungsod na ito.

Ang Kalakhang Helsinki ay sumasaklaw sa lungsod ng Helsinki at tatlo pang ibang mga lungsod: Espoo at Vantaa, na agad na nasa tabi ng Helsinki sa kanluran at hilaga nito; at ang Kauniainen, na isang engklabe sa loob ng lungsod ng Espoo. Ang Kalakhang Helsinki ay ang pinaka-hilagang kalakhan sa daigdig sa mga may populasyong higit sa 1 milyong tao, at ang lungsod ay ang pinaka-hilagang kabisera ng isang kasaping-bansa ng Unyong Europeo. Sa bilang na 1.3 milyong tao, tinatayang isa sa apat na mga Pinlandes, ang nakatira sa dako ng Kalakhang Helsinki.

Ang Helsinki ay ang pangunahing sentrong pampolitika, pang-edukasyon, pansalapian, pangkultura at pangsaliksikan at gayon din ay isa sa mga malalaking lungsod ng Hilagang Europa. Tinatayang 70% ng mga dayuhang kompanya na umiiral sa Pinlandiya ay nakabase sa rehiyon ng Helsinki.

Ang karatig-lungsod na Vantaa sa kalakhang Helsinki ay ang kinalalagyan ng Paliparan ng Helsinki-Vantaa, na may madalas na mga biyahe sa maraming destino sa Europa at Asya. Simula noong 2009, ang Helsinki ay nagpaplano ng pagkikipag-isa (*merger*) sa Vantaa. Noong 30 Marso 2009 and konsilyong panlungsod ng Vantaa ay sumang-ayon na suriin ang mungkahi ng posibleng pagsasama, habang idiniin na ang pagsusuri ay hindi tungkol sa maaaring pagkawala ng pag-iral ng lungsod ng Vantaa. Noong 31 Enero 2011 ang konsilyong panlungsod ng Vantaa ay tumanggi sa mungkahi ng Helsinki ng posibleng pagsasama, na may 45 boto laban sa mungkahi habang may 22 na sang-ayon dito.

Noong 2009, ang Helsinki ay pinili bilang *World Design Capital* para sa 2012 ng *International Council of Societies of Industrial Design*. Mahigpit ang naging labanan sa pagitan ng Helsinki at ng Eindhoven para sa titulong ito.

## Mga Kawing Panlabas 
* http://www.visithelsinki.fi/In_English/Visitor.iw3 

## Mga sanggunian 
Kategorya:Mga pamayanan sa Finland
Kategorya:Kabisera sa Europa
Ulan Bator

Ang **Ulan Bator**, o **Ulaanbaatar** (Улаанбаатар,  [Ulaɣan Baɣatar]) sa Wikang Monggolyano, ay ang kabisera ng Mongolia. Noong Enero 2007 ang kanyang populasyon ay nasa 988,500. http://www.statis.ub.gov.mn/Download/tan/2007/stat2701.pdf .

## Heograpiya 
thumb|left|250px|Ang Ulaanbaatar
thumbnail|right|250px|Pangkaraniwang Temperatura at pag-ulan sa Ulaanbaatar
Ang makabagong Ulan Bator ay malapit-lapit sa silangan ng gitnang bahagi ng Panlabas na Mongolia, sa  (47.92° H106.92° S) sa may ilog Tuul ng Selenga.

## Mga ugnay panlabas
Kategorya:Kabisera sa Asya
Kategorya:Mongolia
Kategorya:Mga pamayanan sa Mongolia
Toreng Petronas

Ang **Toreng Petronas** o **Kambal na Toreng Petronas**, na nasa lungsod ng Kuala Lumpur, Malaysia, ay mula 1998 hanggang 2006 naging ang pinakamataas na gusaling tukudlangit (*skyscraper*) sa buong mundo kung susukatin ang haba nito mula sa pasukan nito hanggang sa pinakatuktok nito.

Ang Toreng Petronas ay ang pinakamataas na kambal na tore sa daigdig, at sinasabi nila na sila ang pinakamataas na gusali ng ika-20 dantaon.

## Kasaysayan 
Ang mga toreng ito, na dinesenyo ni Arkitekto César Pelli, ay natapos noong 1998 at naging pinakamataas na gusalli sa daigdig sa araw ng kanyang pagkakabuo. ang 88 palapag na tore ay binuo karamihan ng mga konkreto, na may bakal at salamin facade na dinesenyo para humalo ang istilo na makikita sa sining ng Islam, na nagpapakita sa relihiyon ng Malaysia. Ito ay itinayo sa karerahan ng Kuala Lumpur. Dahil sa lalim ng bedrock, ang gusali ay itinayo sa pinakamalalim na pundasyon sa buong mundo. ang 120 metrong pundasyon ay ginawa ni Bachy Soletanche, at kinailangan ng maraming konkreto.

## Mga Umuukupa sa Tore ng Petronas 
Ang Unang Tore ay okupado halos lahat ng Kompanya ng Petronas at ilan sa kanyang mga subsidiaries at mga kompanyang associates. Ang mga espasyong pang-opisina sa Pangalawang Tore ay halos libre para ukupahan ng ibang mga kompanya. Marami-rami ding mga kompanya ang may opisina sa Pangalawang Tore, kasama na ang Accenture, Al Jazeera sa Ingles, Bloomberg, Boeing, IBM, Khazanah Nasional Berhad, McKinsey & Co, Microsoft, Newfield Exploration,Exact Software at Reuters.

## Iba pang mga pasilidad 
**Liwasang KLCC** 
Sa labas ng gusali ay may liwasan na may daanan para mag-lakad at mag-jogging, fountain na may mga ilaw, wading pools, at palaruan para sa mga bata.

[thumbnail|150px|left|Ang [Suria KLCC na matatagpuan sa paanan ng tore]]

Ang Suria KLCC ay isa sa pinakamalaking mall sa Malaysia. Ito ay inuukupahan ng mga kilalang mga boutique na nagmula pa sa iba't ibang bansa. Ang mga halimbawa nito ay ang Dolce and Gabbana, Seven Jeans, Cacharel, Chloé and Roberto Cavalli.

## Mga sanggunian
Kategorya:Mga gusaling tukudlangit
Kategorya:Mga gusali at estruktura
Kategorya:Arkitektura